Búnaðarþing er sett í dag sunnudaginn 28. febrúar klukkan 13:30 í Súlnasal Hótels Sögu . Bændasamtökin munu í dag kynna niðurstöður nýrrar Capacent könnunar þar sem m.a. er fjallað um afstöðu almennings til landbúnaðar og aðildar að ESB . Strax að athöfn lokinni verða kynnt þau bú sem hljóta landbúnaðarverðlaun 2010 . Búnaðarþing verður síðan með hefðbundnu sniði næstu þrjá daga . Allmargir nýir þingfulltrúar mæta nú til leiks . Nú sitja þingið tvær systur , þær Fanney Ólöf Lárusdóttir bóndi á Kirkjubæjarklaustri og Guðrún Lárusdóttir bóndi í Keldudal . Þá er óvenjuhátt hlutfall bænda úr Borgarfirði fulltrúar á þinginu , ýmist sem fulltrúar Búnaðarsamtaka Vesturlands eða sérgreinafélaga .